Припознаване на дете

**Характеристика на услугата**

Заявлението и приложените към него документи се подават в общината в Центъра за услуги и информация на граждани /гише Гражданско състояние/. Когато заявлението се прави след съставяне на акта за раждане е задължително присъствието и на двамата родители при подаване на заявлението.

Служителя от ЦУИГ, проверява, приема и регистрира заявлението, извършва проверка в локална и национална база данни и отразява припознаването в акта за раждане. Издава се ново удостоверение за раждане в Центъра за услуги и информация, откъдето заявителят го получава.

**Забележка:** При припознаване, извършено преди съставяне на акт за раждане, в същия акт се вписват данните на бащата, както и документът, удостоверяващ припознаването при наличие на съгласие на майката. Името на детето се съставя по реда на чл. 12-14 от ЗГР. Когато припознаването се извършва след съставяне на акта за раждане, данните за припознаващия и основанието се вписват в графа "Бележки" на акта за раждане (чл. 49 ЗГР).

Когато припознаването е извършено след съставяне на акта за раждане, компетентното длъжностно лице по гражданско състояние съобщава припознаването в 7-дневен срок от извършването му на другия родител, ако той е известен и на детето, ако то е навършило четиринадесет години (чл. 65, ал. 2 СК).

Ако в 3-месечен срок от съобщаването, другият родител или детето не оспорят припознаването с писмено заявление до длъжностното лице по гражданското състояние, припознаването се вписва в акта за раждането (чл. 66, ал. 1 СК). Когато припознаването се оспори, припознаващият може в тримесечен срок от получаване на съобщението да предяви иск за установяване на произход (чл. 66, ал. 2 СК). Съдебното установяване се извършва с положителен установителен иск.

Ако при припознаването детето е малолетно, то може да го оспори по съдебен ред до една година от навършването на пълнолетие или от узнаването на припознаването, ако узнаването е станало по-късно. Ако искът бъде уважен, припознаването се заличава със съответна бележка в акта за раждане (чл. 66, ал. 4 СК).

**За издаване на ново удостоверение за раждане, след вписване на припознаването се заплаща административна такса по цени регламентирани в услугата "издаване на дубликат на удостоверение за раждане".**

*Правно основание*

* + Семеен кодекс – чл.65
	+ Закон за гражданската регистрация – чл.49

*Описание на резултат от услугата*

Припознаване на дете

**Място на заявяване на услугата:**

* Център за услуги и информация на гражданите
- гише „Гражданско състояние”
в сградата на Община Дулово,
ул.”В.Левски” №18,
партерен етаж,
тел. 0864/2 31-13; 0864/2 24-24

**Място на предоставяне на услугата**

* Център за услуги и информация на гражданите
- гише „Гражданско състояние”
в сградата на Община Дулово,
ул.”В.Левски” №18,
партерен етаж,
тел. 0864/2 31-13; 0864/2 24-24

Изискуеми документи и образци:

* Декларация за припознаване на дете
* Удостоверение за раждане на детето – оригинал
* Документи за самоличност на родителите

Вид на услугата и такса за предоставянето й

Услугата не се заплаща.

Срок:

* До 7 дни от раждането, ако припознаването е извършено преди съставяне на акта за раждане;
* Три месеца за припознаване извършено след съставяне на акт за раждане

**ОБРАЗЕЦ НА ДЕКЛАРАЦИЯ**

****